13. 2. 1999 De Europæiske Fællesskabers Tidende L 40/27 KOMMISSIONENS FORORDNING (EF) Nr. 331/1999 af 12. februar 1999 om ændring af forordning (EF) nr. 2629/97 for så vidt angår pas i forbindelse med ordningen for identifikation og registrering af kvæg KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 820/97 af 21. april 1997 om indførelse af en ordning for identifika- tion og registrering af kvæg og om mærkning af oksekød og oksekødsprodukter (!), særlig artikel 10, litra b), og ud fra følgende betragtninger: Ved Kommissionens forordning (EF) nr. 2629/97 ?), senest ændret ved forordning (EF) nr. 2194/98 (?), er der fastsat gennemførelsesbestemmelser for så vidt angår øremærker, bedriftslister og pas i forbindelse med ordningen for identifikation og registrering af kvæg; der bør tages hensyn til de af medlemsstaterne fremførte problemer med oplysningerne i pas for kvæg, som er født før den 1. januar 1998; det bør være frivilligt at anføre visse oplysninger i pas for kvæg, som er født før den 1. januar 1998; undtagelsen bør dog ikke berøre forpligtelsen til at anføre oplysningerne i pas for kvæg, som er født på en medlemsstats område, hvor et sådant krav er fastsat i de nationale bestemmelser; forordning (EF) nr. 2629/97 bør ændres i overensstem- melse hermed; de i denne forordning fastsatte foranstaltninger er i over- ensstemmelse med udtalelse fra Komitéen for Den Euro- pæiske Udviklings- og Garantifond for Landbruget — UDSTEDT FØLGENDE FORORDNING: Artikel 1 I artikel 6 i forordning (EF) nr. 2629/97 indsættes: »4. — Uanset stk. 1, litra a), er de oplysninger, der er fastsat i artikel 14, stk. 3, litra €, nr. 1, andet og femte led, i Rådets direktiv 64/432/EØF, ikke obligatoriske i pas for kvæg, som er født før den 1. januar 1998. Undtagelsen berører ikke forpligtelsen til at anføre oplysningerne i pas for kvæg, der er født på en medlemsstats område, hvor et sådant krav er fastsat i de nationale bestemmelser. Medlemsstaterne meddeler hinanden og Kommissionen gennemførelsesbestem- melserne til dette stykke.« Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 12. februar 1999. ()) EFT L 117 af 7. 5. 1997, s. 1. (?) EFT L 354 af 30. 12. 1997, s. 19. () EFT L 276 af 13. 10. 1998, s. 4. På Kommissionens vegne Franz FISCHLER Medlem af Kommissionen